קרן טרנר אייל

קרן טרנר אייל (נולדה ב-3 במאי 1979) היא מנהלת ישראלית. אשר כיהנה כמנכ"לית משרד האוצר ומשרד התחבורה והבטיחות בדרכים.

ביוגרפיה
טרנר אייל היא בעלת תואר ראשון בכלכלה ומנהל עסקים בהצטיינות יתרה ותואר שני במנהל עסקים, שניהם מהאוניברסיטה העברית בירושלים.

בשנת 2004 החלה לעבוד באגף התקציבים במשרד האוצר, בו שימשה רכזת צוות התחבורה ורכזת בכירה של צוות פנים ועובדים זרים. במסגרת זו הייתה דירקטורית בחברת דואר ישראל וברכבת ישראל. בנובמבר 2011 עברה למשרד התחבורה וכיהנה כסמנכ"לית תשתיות ותיאום תחבורתי. בהמשך מונתה למשנה למנכ"ל המשרד. ביולי 2016 מונתה למנכ"לית משרד התחבורה, תחת שר התחבורה ישראל כ"ץ, עד חודש יוני 2020, האישה הראשונה שכיהנה בתפקיד. היא זכתה לשבחים על תפקודה משרי התחבורה ישראל כ"ץ ובצלאל סמוטריץ'.

עם השבעת ממשלת ישראל ה-35. שר האוצר הנכנס, ישראל כ"ץ, מינה אותה למנכ"לית משרד האוצר, במקומו של המנכ"ל הפורש שי באב"ד. היא החלה את תפקידה כמנכ"לית בחודש יוני 2020 ולאחר שלושה חודשים הודיעה על פרישתה מהתפקיד.

בספטמבר 2021 מונתה לדירקטורית בחברת הנדל"ן המניב "אמות השקעות". באוקטובר 2021 הצטרפה כשותפה לקרן הון סיכון וינטג'.

חיים אישיים
טרנר אייל נשואה ליוני אייל ואם לשלושה. היא מתגוררת במושב הדר עם בעמק חפר בו גדלה. היא אחייניתו של ראש עיריית באר שבע ומפכ"ל המשטרה לשעבר, יעקב טרנר.

קישורים חיצוניים

 קרן טרנר באתר Gov.il

הערות שוליים

מנכ"לי משרד התחבורה
מנכ"לי משרד האוצר
עובדות משרד האוצר
נשות המושב
בוגרות התיכון האזורי ע"ש בן-גוריון בעמק חפר
בוגרי התיכון האזורי ע"ש בן-גוריון בעמק חפר
בוגרות האוניברסיטה העברית בירושלים
בוגרי האוניברסיטה העברית בירושלים
חברי רשת מעוז
חברות רשת מעוז
דירקטורים ישראלים
מנכ"ליות משרדי ממשלת ישראל
דירקטוריות ישראליות
אנשי המושב
ישראליות שנולדו ב-1979
ישראלים שנולדו ב-1979